Werner Radspieler

Werner Radspieler (født 13. august 1938 i Nürnberg i Tyskland, død 7. mars 2018 samme sted) var katolsk hjelpebiskop i erkebispedømmet Bamberg fra 1986 til 2013.

Bakgrunn 
Werner Radspieler vokste opp i Eichstätt og gikk på skole der. I 1954 vendte familien hans tilbake til hans fødeby Nürnberg, hvor han tok sin Abitur i 1958. Deretter studerte han teologi og filosofi i Bamberg.

Prest 
Han ble ordinert til prest i Bamberg den 8. mars 1964. Først var han kapellan i Neustadt an der Aisch og i Fürth, og 1964-1969 prefekt ved Bamberg Ottonianum før han ble sogneprest i Heroldsbach (16. november 1969). Fra 1972 til 1977 underviste han i katolsk tro ved E.T.A-Hoffmann-Gymnasium i Bamberg. 

Den 1. januar 1975 ble han utnevnt til katedralprest og katedralpredikant i Bamberg.

Erkebiskop Elmar Maria Kredel utnevnte Werner Radspieler til medlem av domkapitlet med virkning fra 1. august 1977. I tillegg ble han hovedavdelingsleder for offentlighetsarbeid.

Hjelpebiskop i Bamberg 
Den 7. november 1986 utnevnte pave Johannes Paul II ham til titulærbiskop av Thugga og hjelpebiskop i erkebispedømmet Bamberg. Han bispeviet av biskopen i Bamberg, Elmar Maria Kredel 21. desember 1986; medkonsekratorer var den emeriterte erkebiskop i Bamberg, Josef Schneider, og hjelpebiskopen, Martin Wiesend.

Radspieler var bispedømmeadministrator to ganger, fra 1. april 1994 til 28. mai 1995, og fra 3. juli 2001 til 20. september 2002. I Den tyske bispekonferanse var han medlem av den publisistiske kommisjon med ansvar for media frem til 1996 og som sådan fra 1989 til 1993 medlem av representantskapet i Weltbild-Verlag. Fra 28. september 2000 til 28. september 2006 var han representant for Den tyske bispekonferanse for sjelesorg overfor politiet. Radspieler var katedralprost for storbykapittelet til erkebispedømmet Bamberg.

Et fokus for hans arbeide var i karitativ sektor. Radspieler var medlem av kommisjonen for karitative spørsmål i Den tyske bispekonferanse. Fra 1. april 1996 til 30. september 2008 var han formann for Caritas i erkebispedømmmet Bamberg.

Den 9. september 2013 innvilget pave Frans biskop Radspielers aldersrelaterte avskjedssøknad. Han bodde som emeritus i Nürnberg til sin død.

Biskop Werner Radspieler døde i Nürnberg i mars 2018 i en alder av 79 år.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1743
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1846) *1822
 Kardinal Antonio Saverio De Luca (1805-1883 ) *1845
 Erkebiskop Gregor (Leonhard Andreas) von Scherr, O.S.B. (1804-1877) *1856
 Erkebiskop Friedrich Josef von Schreiber (1819-1890) *1875
 Erkebiskop Franz Joseph von Stein (1832-1909 ) *1879
 Erkebiskop Joseph von Schork (1829-1905) *1891
 Biskop Ferdinand von Schlör (1837-1924) *1898
 Erkebiskop Johann Jakob von Hauck (1861-1943) *1912
 Biskop Ludwig Sebastian (1862-1943) *1917
 Kardinal Joseph Wendel (1901-1960 ) *1941
 Erkebiskop Josef Schneider  (1906-1998 ) *1955
 Erkebiskop Elmar Maria Kredel  (1922-2008 ) *1977
 Biskop Werner Radspieler (1938-2018) *1986

Referanser

Tyske katolske biskoper
Linjen Rebiba
Personer fra Nürnberg